Mohsova stupnica tvrdosti

Mohsova stupnica tvrdosti je relatívna stupnica tvrdosti minerálov. Zostavil ju Friedrich Mohs (1773 - 1839) ako desaťčlennú skupinu zoradenú tak, že každý tvrdší minerál rýpe do predchádzajúceho mäkšieho. 

Tvrdosť minerálov môžeme približne odhadnúť aj jednoduchými prostriedkami:

 stupeň  nerast  vlastnosť  chemický vzorec  sústava1  mastenec  dajú sa strúhať nechtom, na dotyk sú často jemné a hebkéMg3Si4O10(OH)2monoklinická 2  halit (kamenná soľ)  tiež možno čiastočne poškodiť nechtomNaClkubická 3  kalcit  do tvrdosti tretieho stupňa možno rýpať medenou mincou alebo drôtomCaCO3romboédrická 4  fluorit  možno rýpať oceľovým nožomCaF2kubická 5  apatit  možno rýpať oceľovým nožomCa5(PO4)3(OH-, Cl-, F-)hexagonálna 6  ortoklas (živec)  minerály s tvrdosťou vyššou ako 6 rýpu do sklaKAlSi3O8monoklinická 7  kremeň  minerály s tvrdosťou vyššou ako 6 rýpu do sklaSiO2hexagonálna 8  topás  nemožno rýpať ani pilníkom, pri kresaní často iskriaAl2SiO4(OH-, F-)2ortorobická 9  korund  nemožno rýpať ani pilníkom, pri kresaní často iskriaAl2O3romboédrická 10  diamant  nemožno rýpať ani pilníkom, pri kresaní často iskriaCkubická

V praxi sa môžeme stretnúť s týmito prípadmi: Tvrdosti sú vyrovnané, ak sa obidva minerály navzájom vrypom nepoškodia. Rovnako sú tvrdosti identické, ak sa určovaný minerál a etalón stupnice navzájom rýpu. Keď určovaným minerálom nemôžeme rýpať etalón stupnice, ale etalón môže vytvoriť vryp v určovanom mineráli, leží stupeň jeho tvrdosti medzi tvrdosťami oboch vzoriek (etalónov) stupnice. V tomto prípade sa tvrdosť minerálu rovná tvrdosti nižšieho stupňa, ku ktorej pripočítame 0,5.

 Zdroj 
 mineraly.sk 

Kategória:Stupnice
Kategória:Mineralógia
Kategória:Tvrdosť
Kategória:Eponymické termíny v geovedách